Populasjon

Populasjon (senlatin: populationem, fra latin, populus, «et folk»)«population (n.)», Online Etymology Dictionary er et begrep som vanligvis henviser til et antall mennesker i et enkelt område. Myndigheter gjennomfører en folketelling for å kvantifisere størrelsen på en bosatt befolkning innenfor en gitt jurisdiksjon eller et begrenset geografisk område. Begrepet brukes også på ikke-menneskelige dyr, en gruppe av individer (bestand)«bestand», NAOB av samme art, mikroorganismer og planter, og har spesifikke bruksområder innenfor felt som økologi og genetikk.«population», Merriam-Webster«population», World Health Organization (WHO)

Populasjoner er kjennetegnet ved at det finner sted mer genflyt og flere økologiske interaksjoner (som samarbeid eller konkurranse) innenfor populasjonene enn mellom dem.
På grunn av migrasjon mellom populasjoner (inn- og utvandring av individer) er det likevel vanligvis ikke mulig å angi skarpe grenser for en populasjon. 

Blant årsakene til at en populasjon endrer seg finner man både demografiske (fødsler og dødsfall, migrasjon) og genetiske prosesser (naturlig seleksjon, mutasjoner, gendrift). Naturlig forandring er forskjellen mellom fødsler og dødsfall i en befolkning. Ofte er naturlig forandring positiv, noe som betyr at flere babyer blir født enn folk dør. Denne positive naturlige endringen omtales som naturlig økning.Rogers, Luke T.; Borsella, C. Peter (24. mars 2016): «Growth or Decline: Understanding How Populations Change», Census.gov Det motsatte av naturlig økning kalles naturlig nedgang, der flere mennesker dør enn babyer som blir født, noe som kan føre til at en befolkning krymper. Områder med aldrende befolkning har ofte naturlig nedgang.

Over lang nok tid kan ulike ikke-menneskelige populasjoner av samme art bli til forskjellige arter (såkalt artsdannelse).Safran, Rebecca J. (2012): «Speciation: The Origin of New Species», Nature

 Se også 
 Populasjonsdynamikk
 Populasjonsgenetikk
 Bestand
 Liste over land og territorier etter fertilitetsrate

 Referanser 

 Eksterne lenker 
 «Demografi i Norge. Hva er folkemengden i forskjellige år?», Statistisk sentralbyrå
 United Nations Population Division, FNs befolkningsavdeling
 CICRED , en plattform for samhandling mellom forskningssentre og internasjonale organisasjoner, som FNs befolkningsavdeling, UNFPA, WHO og FAO.
 Population Reference Bureau analyserer demografiske data og forskning og gir objektiv, nøyaktig og oppdatert befolkningsinformasjon i tilgjengelige formater.

Kategori:Økologi
Kategori:Genetikk